open-index/open-wikipedia-markdown huggingface dataset:
Stein Rokkan-forelesningene

**Stein Rokkan-forelesningene**, eller *Stein Rokkan Memorial Lecture* er en årlig forelesning som arrangeres av Institutt for sammenlignende politikk ved Universitetet i Bergen. Forelesningene har til hensikt å trekke frem noen av de mest fremragende eksponentene for forskning innenfor de områdene Stein Rokkan drev, først og fremst statsvitenskap, sosiologi og sammenlignende politikk.

## Rokkanforelesere
* 1981 Erik Allardt
* 1982 William J. MacKenzie
* 1983 Peter Flora
* 1984 Robert A. Dahl
* 1985 Shmuel N. Eisenstadt
* 1986 Reinhard Bendix
* 1987 Henry Valen
* 1988 Juan J. Linz
* 1989 Max Kaase
* 1990 Johan Galtung
* 1991 Hans Daalder
* 1992 Seymour Martin Lipset
* 1993 Charles Tilly
* 1994 Jens Alber
* 1995 Peter Mair
* 1996 Hans-Dieter Klingemann
* 1997 Derek Urwin
* 1998 Peter H. Merkl
* 1999 William Miller
* 2000 Stefano Bartolini
* 2001 Øyvind Østerud
* 2002 Theda Skocpol
* 2003 Ólafur Ragnar Grímsson
* 2004 Pippa Norris
* 2005 Johan P. Olsen
* 2007 Frances Fox Piven
* 2008 Mark N. Franklin
* 2009 Adam Przeworski
* 2010 Bo Rothstein
* 2011 Robert D. Putnamhttp://forskning.no/kristendom/2011/04/splitter-og-samler-usa
* 2012 Margaret Levi
* 2013 Donatella della Porter
* 2014 Herbert Kitschelt
* 2015 Lee Epstein
* 2016 Gary Marks og Liesbet Hooghe
* 2017 Maurizio Ferrera
* 2018 Kathleen Thelen
* 2019 Hanspeter Kriesi
* 2021 Lars Mjøset

## Referanser
Sukhoj Su-26

**Sukhoj Su-26** er et aerobatikkfly utviklet i Sovjetunionen.

Su-26 fløy første gang i juni 1984 utstyrt med en nisylindret stjernemotor. Flytypen er enkel og robust, og tåler påkjenninger fra +11 til -9 g.

Varianter inkluderer den modifiserte **Su-26M** og en eksportvariant under betegnelsen **Su-26MX**. Flytypen har også blitt videreutviklet i form av Su-29 og Su-31.

## Eksterne lenker
* Sukhoi Su-26, Su-29 & Su-31
Jørgen Åsland

**Jørgen Åsland** (født 1946) er en norsk tidligere politiker som var ordfører i Åseral kommune fra 1991 til 2007.

De fire første årene representerte han Senterpartiet, men fra 1994 hadde den tverrpolitiske bygdelista flertallet i kommunestyret. Før han ble ordfører, hadde han vært kommunestyremedlem i tre perioder. Ordførerstillingen var på 60 prosent, så han har drevet gårdsbruk ved siden av det politiske arbeidet.

Han var vararepresentant for Stortinget fra 1993 til 1997.

## Referanser


## Eksterne lenker
*
Grindelwald

**Grindelwald** kan vise til:

* Grindelwald (Sveits) – et vintersportssted i Sveits 
* Grindelwald (Tasmania) – en landsby i Tasmania
* Gellert Grindelwald – en trollmann i Harry Potter-bøkene
Pippa Norris

**Pippa Norris** (født 10. juli 1953) er en britisk professor i statsvitenskap som siden 1994 har vært tilknyttet Harvard University. Hun har tidligere undervist ved Northumbria University og University of Edinburgh, og har vært gjesteforsker ved Columbia University, University of California, Berkeley, University of East Anglia, Universitetet i Oslo, University of Cape Town, University of Otago og Australian National University. Hun har også fungert som rådgiver for en rekke internasjonale organisasjoner.

Norris har særlig drevet forskning innenfor feltene velgeratferd, kjønn og politikk, demokratisering og høyrepopulisme. Hun har skrevet omkring 30 bøker, og har vært redaktør for en rekke andre.

## Referanser


## Eksterne lenker
* Pippa Norris' hjemmeside med flere av hennes bøker og artikler tilgjengelige for gratis nedlasting.
Götterlieder

***Götterlieder*** er det andre studioalbumet til det tyske folk metal-bandet Odroerir.

## Sporliste
# «Ginungagap (Intro)» (1:37)
# «Weltenanfang» (5:10)
# «Wanenkrieg» (8:00)
# «Odroerir» (5:21)
# «Ask und Embla» (6:48)
# «Zwergenschmiede» (9:28)
# «Skirnirs Fahrt» (15:23)

## Personell
*Fix – Vokal, gitar og skalmeie
*Stickel – Gitar og skalmeie
*Ivonne – Vokal og keyboard
*Manuel – Bass
*Ralph – Bass og vokal
*Philipp – Trommer
*Veit – Fiolin og cello

## Kilder
*
BRT

**BRT** er en forkortelse brukt for blant annet:

* Bruttoregistertonn, representerer det totale indre volum av et skip, med unntak for enkelte ikke-produktive saker som mannskapsfasiliteter. 
* Bus rapid transit, også kjent som bussmetro, er et system hvor bussene går med hyppige avganger og har en fast frekvens i samsvar med hverandre.
Integrated NATO Air Defense System

**Integrated [[NATO]] Air Defense System** *(Integrert luftforsvarssystem i NATO)* eller **INADS** var NATOs svar på Sovjetunionens utvikling av langtrekkende bombefly på 1950-tallet. Behovet for å opprettholde et troverdig forsvar i en tid da tidligvarsling og avskjæringstid var sterkt redusert førte til utviklingen av et forbedret luftforsvarssystem.

Utviklingen ble godkjent av NATOs militærkomité i desember 1955. Systemet skulle etableres i alle fire luftforsvarsregioner under ledelse av SACEUR (Øverste allierte sjef i Europa). Fra begynnelsen i 1956 var radardekningen utvidet til å dekke hele Vest-Europa med 18 radarstasjoner. Denne delen av systemet var fullført i 1962. Systemet ble da det ble knyttet til eksisterende nasjonale radarstasjoner kalt *NATO Air Defense Ground Environment (NADGE)*.

I 1972 besto NADGE av 84 radarstasjoner og andre tilknyttede kontroll- og varslingsstasjoner (CRC-er). Det nåværende systemet kalles Luftkommando- og kontrollsystemet (ACCS).

Fra 1960 ble NATO-landene enige om å plassere alle sine luftforsvarssystemer under kommando av SACEUR i tilfelle av krig. Disse styrkene omfattet kommando- og kontrollsystemer, radarinstallasjoner og bakke-til-luft-enheter (SAM) såvel som avskjæringsjagere.
Citroën CX

**Citroën CX** er en bilmodell fra den franske bilprodusenten Citroën, som ble produsert mellom 1974 og 1991. Modellen ble kåret til Årets Bil i Europa i 1975, og var allerede fra introduksjonen av en svært populær bilmodell. I løpet av produksjonen ble det solgt nesten 1,2 millioner eksemplarer. Modellen anses av mange som den siste «ekte Citroën», da det var den siste modellen som ble introdusert før Peugeot tok kontrollen i selskapet i 1974.

CX var tilgjengelig som firedørs sedan, femdørs stasjonsvogn og en modell med ekstra lang akselavstand, bygget på stasjonsvognplattformen. CX var utstyrt med Citroëns hydropneumatiske understell samt fartsavhengig servostyring, teknologier som var svært avanserte for sin tid. I tillegg var dashbordet i CX, som flere andre modeller fra Citroën på samme tid, utformet slik at sjåføren kunne nå alle knapper med begge hender på rattet. Bilens understell fikk mye skryt fra fagpresse og publikum, og den hydropneumatiske dempingen ble blant annet brukt på lisens i Rolls-Royce Camargue, Mercedes-Benz 450SEL 6.9 og Mercedes-Benz W124.

CX ble opprinnelig utviklet for wankelmotor, men dette viste seg å bli vanskelig. Først ble den opprinnelige motoren, en trerotors wankelmotor fra Comotor, forkastet fordi den var for dyr, før Citroën forkastet alle sine tester med wankelmotorer samme år som CX ble introdusert. Dette førte til at motorrommet i CX var for lite til noe annet enn små, firesylindrede motorer, mens de konkurrerende modellene i samme segment oftest var utstyrt med sekssylindrede motorer. Dette, kombinert med et rykte for dårlig driftssikkerhet, førte til at salget sank dramatisk fra tidlig på 1980-tallet.

I 1986 ble en oppdatering kalt *Series 2* lansert, men salget økte ikke spesielt mye på grunn av dette, og lå relativt stabilt på omkring 35&nbsp;000 eksemplarer i året på midten av 1980-tallet. I 1984 solgte Citroën 2&nbsp;500 eksemplarer til Kina, og klarte nesten å inngå en avtale om levering av store familiebiler som hadde sørget for at CX hadde blitt den mest vanlige bilen i landet. Kinesiske myndigheter valgte i stedet å inngå denne avtalen med Volkswagen, mens Citroën fikk kontrakten for kompaktbilsegmentet, med fabrikken som i dag er kjent under navnet Dongfeng Peugeot-Citroën Automobile, med en produksjon på over 100&nbsp;000 biler i året.

## Eksterne lenker
* Hvordan reparere Citroën CX
First Ever Norwegian Radar Integration Segment

**First Ever Norwegian Radar Integration Segment** (**FENRIS**) var en norskprodusert ekstraktor for radarplott som 1988 erstattet det tidligere *Philips Display System* og som var basert på erfaringene fra Sindre I-radarene.

Systemet medførte at plottrapporteringene fra Luftforsvarets stasjon Vardø og Luftforsvarets stasjon Kautokeino ble automatisert.

## Referanser
Emscher

**Emscher** er en elv i Ruhrområdet i Nordrhein-Westfalen i Tyskland, og en av sideelvene til Rhinen fra høyre med en lengde på 83,1 km og en vannføring på 16,3 m³/s. Den har sitt utspring i Holzwickede, øst for byen Dortmund, og renner så vestover gjennom Ruhrområdet. Byer langs Emscher er Dortmund, Castrop-Rauxel, Herne, Gelsenkirchen, Essen, Bottrop, Oberhausen og Dinslaken, der den munner ut i Rhinen.

Elven er det geografiske senteret i dette store industriområdet med 5 millioner innbyggere, og er av den grunn biologisk død, og den var allerede en åpen avløpskanal på slutten av 1800-tallet. På grunn av gruvedrift har landskapet endret seg og det naturlige elveleiet, og dermed har munningen ut i Rhinen flyttet seg nordover to ganger. Et stort moderne kloakkbehandlingssystem ved munningen gjør at vannet fra Emscher som renner ut i Rhinen likevel har akseptabel kvalitet. 

Siden begynnelsen av 1990-årene har det pågått et stort prosjekt for å gjenopprette den naturlige tilstanden til elven. For kloakken blir det bygget store underjordiske rørledninger langs hele Emscher. Den første delen som skal tilbake til den naturlige tilstanden er i byen Dortmund. Det totale prosjektet koster flere milliarder euro og skal være ferdig innen år 2020. 
## Referanser
Dwight Phillips

**Dwight Phillips** (født 1977) er en amerikansk lengdehopper. 

Han ble for alvor kjent i 2003 da han vant innendørs-VM og deretter gikk til topps i VM i Paris. Innendørsmesterskapet var en jevn duell, der Dwight slo Spanias Yago Lamela med bare én centimeter. I utendørsmesterskapet i Paris vant han med fire centimeter foran James Beckford fra Jamaica.

Han ble regnet som favoritt foran OL 2004 i Athen, og tok gullmedaljen 12 cm foran landsmannen John Moffitt.

I juni 2009 hoppet han 8,74 meter i 1,2 m/s motvind, under stevnet *Prefontaine Classic* i USA. Dette er historiens femte lengste hopp, og var det lengste hoppet på 18 år. 

## Personlige rekorder

* Hentet fra Phillips' profil på IAAF, oppdatert pr 8. juni 2009

## Referanser


## Eksterne lenker
*
Knut Even Lindsjørn

**Knut Even Lindsjørn** (født 22. februar 1965 i Oslo) er direktør for samhandling i helseforetaket Helse Sør-Øst og tidligere bystyremedlem i Oslo. 

Lindsjørn er utdannet barnevernspedagog fra Høgskolen i Oslo (1988). Han har jobbet som miljøarbeider i barnevernet, og ble senere tillitsvalgt i Norsk Kommuneforbund.

I perioden 1990-93 var Lindsjørn leder i Oslo Nei til EU, og satt fra 1991 til 1992 også i Nei til EUs sentralstyre. Knut Even Lindsjørn er tidligere politiker for Sosialistisk Venstreparti (SV). Han var varamedlem i Oslo bystyre fra 1995-99, og fast medlem fra 1999-2011. I perioden 2003-07 var Lindsjørn nestleder i helse-og sosialkomiteen. I 2006 tok han over som leder for SVs bystyregruppe i Oslo. I kommunevalget i 2007 var Lindsjørn SVs byrådslederkandidat. Fra 2007-11 ledet han Kultur- og utdanningskomiteen i Oslo bystyre. 

## Referanser


## Eksterne lenker
* Presentasjon på bystyrets nettsider
* Presentasjon på SVs nettsider
Sukhoj Su-29

**Sukhoj Su-29** er et russisk aerobatikkfly.

Su-29 er en to-seters videreutvikling av Su-26, og er lengre og har større vingespenn. Basisvarianten **Su-29** er utstyrt med en nisylindret stjernemotor med en ytelse på 225 hk. En variant med oppgradert motor med en ytelse på 414 hk har blitt produsert med betegnelsen **Su-29M**, og en ytterligere oppgradert variant som **Su-29M2**.

En en-seters variant ble utviklet med betegnelsen **Su-29T** og ble i praksis prototypen for etterfølgeren Su-31.

## Eksterne lenker
* Sukhoi Su-29
Sukhoj Su-31

**Sukhoj Su-31** er et russisk aerobatikkfly.

Su-31 er en en-seters videreutvikling av Su-29, og fløy første gang i juni 1992 under betegnelsen **Su-29T**. Basisvarianten ble satt i produksjon som **Su-31T**, utstyrt med en M-14PF stjernemotor med en ytelse på 394 hk. Andre varianter inkluderer **Su-31X** for eksport, of **Su-31U** som er utstyrt med opptrekkbart understell.
Bensin på bålet

***Bensin på bålet*** er et musikkalbum av rocke- og showbandet Vazelina Bilopphøggers. Albumet er bandets 17. og siste album og ble gitt ut i 2007. Dette er det første og eneste albumet deres med Kjetil Foseid som vokalist.

## Sporliste
# «Bensin på bålet»  (Eldar Vågan)
# «Los på cellulosen»  (Eldar Vågan)
# «Schwabadaba ding ding» – («Schwabadaba Ding Ding») (Daniel Vangarde/Jean Klüger/O. Jonnan/Jon Anders Helset)
# «Bingovinger» (Eldar Vågan)
# «Rydde robot» – («Rockin' Robin») (Jesse Thomas/Eldar Vågan)
# «Je treng itte dra tel Memphis»  (Eldar Vågan)
# «Bak radar'n midt i Odal'n» – («Wichita Lineman») (Jimmy Webb/Eldar Vågan)
# «Vinn eller forsvinn»  (Eldar Vågan)
# «Nei, nei sangen» – («No No Song») (Hoyt Axton/David Jackson/Eldar Vågan)
# «Kebab-a-lula»  (Eldar Vågan)
# «Isabella»  (Eldar Vågan)
# «Sekk med røti' gul'rot»  (Eldar Vågan)
# «Lenge, lenge sea'»  (Eldar Vågan)
# «Nr. 44» – («This Ole House») (Stuart Hamblen/Vidar Lønn-Arnesen)
# «Rally rett i kroppen» (Eldar Vågan)

## Medvirkende
### Vazelina Bilopphøggers
*Kjetil Foseid: sang
*Jan Einar Johnsen: saksofon, orgel og kor
*Eldar Vågan: gitar, Farfisa, trekkspill og kor
*Arnulf Paulsen: trommer
### Dessuten medvirker
*Tor Welo: piano og orgel
*Svenn Erik Kristoffersen: piano
*Terje Methi: bass
*Tom Berg: saksofon og fløyte
*Ola Welo: saksofon
*Knut Hem: Dobro og rytmeinstrumenter
*Eli Kristin Hagen: kor
*Nils Harald Mæhlum, Per Sveinson, Ingar Helgesen & Arild Aardalen: tekniker
*Ola Johansen: mastering
*Ole-Johnny Myhrvold, Brynjar Eidstuen, Sverre Viggen: fotograf
*Ole-Johnny Myhrvold, The Link: coverdesign

## Utgaver
*Universal Music AS, Norway, Vazelina Bilopphøggers - CD utgitt 2007
Manuel Antonio Flórez

**Manuel Antonio Flórez Maldonado** (født 1723, død 1799) var en spansk general i den spanske marinen. Han var visekonge av Ny-Granada fra 1776 til 1787 og visekonge av Ny-Spania fra 17. august 1787 til 16. oktober 1789.

## Referanser


## Eksterne lenker
*
Kalbakken

**Kalbakken** er et strøk i bydel Grorud i Oslo. Mot vest ligger Bredtvet, mot sør er Nordtvet, mot øst er Grorud og mot nord går  og danner grensen mot Rødtvet. Grorudbanen har hatt stopp ved Kalbakken stasjon siden 1966. Området er preget av blokkbebyggelse med lommer av eneboliger, tomannsboliger og rekkehus, samt noe næringsbygg, som *Kalbakken Nærsenter* med blant annet matbutikker, spisesteder og treningsstudio. 

En av landets eldste steinhvelvbruer, Kalbakkbrua, fra ca. 1790, ligger her, og førte den gamle Trondheimsveien over Alnaelva. Som en del av arbeidet med å åpne Alnaelva og anlegge turstier langs elveløpet er det opprettet et lite amfi ved Kalbakkbrua.

Nedre Kalbakkvei krysser Kalbakken nord-sør, og binder  til Østre Aker vei og  ved Lindeberg. Fra vest mot øst gjennom området går Kalbakkveien fra Nedre Kalbakkvei til Groruddveien.

## Kjente personer fra Kalbakken
* Ishockeyspiller Bjørn «Botta» Skaare
* Forfatter Tom Egeland
* Forfatter og skuespilleren Arne Garvang
* Bjørn Boge og flere av medlemmene i bandet Sunwheels

## Referanser
Simca 1307

**Simca 1307/08/09** (1975–86) er en familiebil fra franske Simca som ble  Årets Bil i Europa i 1976

Den var en kombi tegnet av briten Roy Axe (1937–2010) ved Chryslers designsenter i England, men bygget ved Simcas fabrikk i Poissy i Frankrike. Den  var noe større enn forgjengeren Simca 1301 og 1501, og som Simca 1100 hadde den bakluke (kombi).
## Simcatiden
**1307** "GLS" hadde 1,294 liter bensinmotor og 68 hk, med elektronisk tenning, forhjulsdrift og skivebremser foran.  Med 1307 "S" fikk man dobbelt så mange forgassere.  **1308** "GT" hadde 1,442 l motor og elektriske vindusheiser.   I 1979 kom **1309** "SX" med automatgir og 1,592 l motor ("Jubilee" med velur og felger i lettmetall).

Fra 1976 solgt i England som **Chrysler Alpine** og  i Spania som **Chrysler 150**.
## Talbottiden
Simca ble overtatt av Talbot og med noe endret  utseende ble den fra 1980 solgt som **Talbot 1510** (Alpine 1510 i England). En sedanutgave be kalt **Talbot Solara**, også bygd ved Valmet i Finland.  Produksjonen endte i Frankrike i 1985, og i 1986 i Storbritannia, der med utstyrsvariantene "Rapier" og "Minx".

Den russiskbygde Moskvitch-2141 "Aleko" ble bygget fra 1986 til de gikk konkurs i 2002, og er svært lik Talbot 1510.

Simca 1307 GLS 1978.jpg | Simca 1307 GLS
Simca 1308GT.jpg | 1308 GT
Chrysler Alpine (UK branded Simca 1308) registered June 1979 1442cc.jpg | Chrysler Alpine 1308
1979_Talbot_150_LS_(8475902229).jpg | Talbot 150, Spania
Talbot 1510 Lahti (cropped).JPG | Talbot 1510 
Talbot Solara Lahti.JPG | Talbot Solara
ALEKO M-2141S (front view).jpg | Moskvitch Aleko


## Referanser

## Eksterne lenker
* 
* BilNorge: Simca 1307/1308
* BilHistorie.no: Simca 1307
__NOTOC__
Tommelfingerregel

En **tommelfingerregel** er en enkel, omtrentlig regel som er lett å huske. Tommelfingerregler brukes blant annet når en skal anslå eller beregne noe raskt, for eksempel en noenlunde nøyaktig tallstørrelse i en teknisk eller praktisk sammenheng, eller som en grov huskeregel for et komplisert eller forvirrende forhold.

## Eksempler
Det finnes tommelfingerregler i alle fag og for de fleste situasjoner. En kjent variant er regelen for elektromagneter, som sier at hvis fingrene på høyre hånd peker i strømretningen i en strømspole viser tommelen retningen til elektromagnetens nordpol. En annen tommelfingerregel sier at en bestiller nye varer til butikken når varelageret er halvtomt, mens en i høysesonger bestiller når 25&nbsp;% 
av varen er solgt, for å unngå å bli utsolgt.

## Opphav
Uttrykket finnes i mange språk, på engelsk omtalt som *rule of thumb* og på tysk både som *Daumenregel* og *Faustregel*, det vil si «neveregel». Opprinnelsen er imidlertid uklar. En sannsynlig forklaring er at håndverkere tradisjonelt brukte sin egen tommelfinger for grovt å måle opp lengder og avstander. Ifølge en annen teori stammer uttrykket fra den gamle skikken å dyppe tommelen i et brygg eller en annen en væske for å anslå temperaturen. En utbredt myte forteller at uttrykket stammer fra en domsavisgelse gitt av den strenge britiske dommeren Sir Francis Buller i 1782. Han skal da ha bestemt at det var tillatt for en mann å slå kona med en kjepp som ikke var tykkere enn en tommelfinger. Historien er neppe sann.

## Se også
* Huskeregler
* Mnemoteknikk, hukommelsesteknikk
* Sunt bondevett
* Heuristikk, oppfinnelseskunst eller læren om metoder for å oppnå nye vitenskapelige resultater
Alonso Núñez de Haro y Peralta

Don **Alonso Núñez de Haro y Peralta** (født 31. oktober 1729 – død 26. mai 1800) var erkebiskop av Mexico fra den 12. september 1772 til den 26. mai 1800 og visekonge av Ny-Spania fra den 8. mai til den 16. august 1787.

## Referanser
Ballstad (Tjeldsund)

:*[[Ballstad]] er også navnet på et tettsted i [[Lofoten]].*

**Ballstad** er en gård og som ligger på nordsiden av Tjeldsundet, mellom Kongsvik og Sæter, i Tjeldsund kommune i Troms. På Ballstadneset finnes en 1,86 meter høy bautastein fra vikingtiden.

## Referanser


## Eksterne lenker
*  The Megalithic Portal. Ballstadneset - Standing Stone (Menhir)
Eusebio Sánchez Pareja

**Eusebio Sánchez Pareja y Beleño** var en spansk koloniadministrator. Han fungerte som midlertidig visekonge av Ny-Spania fra den 9. november 1786 til den 8. mai 1787. 

Sánchez Pareja fungerte to ganger som generalguvernør for kongedømmet Nueva Galicia og president for Real Audiencia i Guadalajara. Første gang var fra 1771 til 1776. Da ble han en kort tid erstattet av Ruperto Vicente de Luyando, før han vendte tilbake til embedet 22. april 1777 og tjente til 1786. I 1780 fikk han utarbeidet et kart over Nueva Galicia. I 1784 utstedte han hygieneforskrifter for renhold av slakterier, gater og fengsel, og om deponering av avfall. Samtidig forbød han bading i elver og småpytter.

I 1786 ble visekongen av Ny-Spania, Bernardo de Gálvez, alvorlig syk. Han overlot sine plikter til Real Audencia 8. november 1786, og som audenciaens president ble Sánches Pareja utnevnt til fungerende visekonge. 30. november 1786 døde Gálvez. Sánchez Pareja var selv gammel og syk, men fortsatte å tjene som midlertidig visekonge til 8. mai 1787, da Gálvez' erstatter, Alonso Núñez de Haro, overtok.

## Referanser
Matías de Gálvez y Gallardo

**Matías de Gálvez y Gallardo** (født 1725, død 3. november 1794) var en spansk general. Han var guvernør i Guatemala mellom april 1779 og april 1783. Han var også visekonge av Ny-Spania fra den 29. april 1783 til den 3. november 1784.

## Referanser
Vicente de Herrera y Rivero

**Vicente de Herrera y Rivero** var visekonge av Ny-Spania fra november 1784 til den 17. juni 1785. Vicente Herrera ble utnevnt midlertidig til visekonge etter at Matías de Gálvez døde den 3. november 1784. Han holdt denne posisjonen frem til Matías de Gálvez sønn, Bernardo de Gálvez y Madrid ankom og tok over som visekonge i juni 1785.

## Referanser
Francisco Romá y Rosell

**Francisco Romá y Rosell** (død 1784 i Mataró) var visekonge av Ny-Spania fra den 9. april til den 23. august 1779. Han ble utnevnt midlertidig til visekonge i perioden fra da Antonio María de Bucareli y Ursúa døde til hans etterfølger Martín de Mayorga ankom.
Steffen Wesemann

**Steffen Wesemann** (født 11. mars 1971 i Wolmirstedt i Tyskland) er en sveitsisk tidligere proffsyklist. Han syklet for Team Telekom/T-Mobile Team fra 1992 til 2006, men etter at T-Mobiles ledelse bestemte seg for å omstrukturere laget endte det med at han måtte finne seg et nytt lag. Wesemann var en av fire T-Mobile-ryttere som signerte for kontinentallaget Team Wiesenhof-Felt foran 2007-sesongen. I september 2005, fikk Wesemann og hans familie sveitsisk statsborgerskap etter å ha bodd i Küttigen i Sveits i lengre tid. Han største meritter er seier i Flandern rundt 2004 og poengtrøyen fra Vuelta a España 1995.

## Referanser


## Eksterne lenker
* 
*
Hans Petter Hansen

:*For professoren og redaktøren med samme navn, se [[Hans Petter Hansen (redaktør)]]*.
 
**Hans Petter Hansen** (født 28. februar 1948 i Stavanger, død 6. februar 2020) var en norsk popsanger. Hansen var opprinnelig platearbeider ved Rosenberg Verft. Han slo gjennom med sangen «Jeg kommer snart igjen» fra 1974, en norsk versjon av den greske artisten Demis Roussos' internasjonale slager «Goodbye My Love, Goodbye». Platen ble solgt i over 20&nbsp;000 eksemplarer og ble mye spilt på NRK. Som følge av suksessen kunne han slutte ved verftet og bli artist på heltid. 

Fra 1975 til 1981 turnerte han med «STACCATO» som backingband. Da bandet utga sin første LP deltok Hans Petter Hansen på platen. Han selv ga ut åtte album, derav en samleplate og en juleplate med Ellen Nikolaysen. I 1982 sluttet han å leve av musikken og startet i videobransjen.

I 2009 hadde han sammen med Magne Høyland sin første rolle i en spillefilm i Pål Jackmans spillefilm *[[Jernanger]]*. I 2013 var han, sammen med Odd Egil Støldal, gjesteprogramleder i to episoder av NRK-serien *[[Alt var bedre før]]*.

## Diskografi
### Album
* *[[Jeg kommer snart igjen]]* (1974)
* *[[Paloma Blanca]]* (1975)
* *[[Ser deg på søndag]]* (1976)
* *[[Ensom uten deg]]* (1977)
* *[[Jul med Hans Petter og Ellen]]* (1977) med Ellen Nikolaysen
* *[[Hans Petter Hansens beste]]* (1978)
* *[[Me må vera to te' tango]]* (1978)
* *[[Viking, ja det e' lage' det]]* (1979)
* *[[Lady (album)|Lady]]* (1981)
* *[[Nå komme eg igjen]]* (1993)
* *[[Hans Petter Hansen sine beste]]* (2001)
* *[[Vind i seilå]]* (2007)

### Singler
* *Evig og alltid/Mamma* (1974)
* *Sylvias mor/Jeg kommer snart igjen* (1974)
* *Paloma Blanca/La meg bli* (1975)

## Referanser


## Eksterne lenker
* 
*  Omtale i ''Norsk pop- og rockleksikon'' fra 2005
*
Afrikander Bond

**Afrikander Bond** (afrikaans for «afrikander union») også skrevet **Afrikaner Bond** var et politisk parti i Kappkolonien. Det ble dannet gjennom unionen mellom Genootskap vir Regte Afrikaners («Samfunnet for ekte afrikandere») under lederskapet til Stephanus Jacobus du Toit og *Zuidafrikaansche Boeren Beschermings Vereeniging* («Sørafrikansk boersk forsvarssamfunn»). Afrikander Bond ble grunnlagt av Jan Hendrik Hofmeyr i 1881. Det hadde som mål å fremme afrikandernes interesser fra Kapp til Limpopo.

Selv om partiet ofte hadde flertall i parlamentet i Kapp, styrte det aldri direkte. Vanligvis dannet det koalisjoner med engelskspråklige politikere som Thomas Charles Scanlen, Cecil Rhodes og John X. Merriman. Etter at Unionen Sør-Afrika ble opprettet den 31. mai 1910, sluttet det å være et uavhengig parti og slo seg sammen med South African Party i unionens parlament. Partiet ble oppløst i 1911.

I juni 1882 lyktes partiet i å få nederlandsk anerkjent som offisielt språk i Kappkolonien.

## Referanser
Irmgard Möller

**Irmgard Maria Elisabeth Möller** (født 1947) er et tidligere medlem av den venstreekstreme terrororganisasjonen Rote Armee Fraktion (RAF).

## Liv
Irmgard Möller kom fra middelklasseforhold og studerte germanistikk. I 1971 sluttet hun seg til RAF og ble arrestert av politiet i juli 1972. Möller ble dømt for medlemskap i en terrororganisasjon i 1976, og i 1979 ble hun dømt til livsvarig fengsel for tre drap.

Möller forsøkte å ta sitt eget liv i Stammheim-fengselet den 18. oktober 1977, under «den tyske høsten», men selvmordsforsøket mislyktes. I det som ble kjent som «Stammheim-natten» tok Andreas Baader, Gudrun Ensslin og Jan-Carl Raspe sine egne liv. Möller har alltid benektet at det var tale om et kollektivt selvmord, og påstår at det dreide seg om drap og drapsforsøk utført av myndighetene.

Etter å ha sonet over 23 år i fengsel og gjennomført tolv sultestreiker ble Irmgard Möller løslatt fra Lübeck fengsel av helsegrunner i 1994.

## Referanser


## Eksterne lenker
*
Lille Rygge

**Lille Rygge** er i dag navnet på tidligere Rygge flyplass i Rygge i Østfold.

## Historikk
Rygge flyplass ble bygget og tatt i bruk av den tyske okkupasjonsmakten under andre verdenskrig. Planleggingen tok til allerede i 1940, mens anleggsarbeidet ble satt i gang i 1941. I september 1943 var flyplassen ferdig. Den var delvis basert på bygninger fra gården Søndre Rør, som var blitt rekvirert.

Ved flyplassen var det i hovedsak stasjonert to flyskvadroner, én jagerskvadron med 16 fly av typen Messerschmitt Bf 109 og en transportgruppe som bestod av et antall Junkers Ju 52-fly.

Rundt anlegget var det et omfattende luftvernartilleri og bakkeforsvar. Rullebanen var 1040 meter lang og 40 meter bred. Banedekket var i begynnelsen basert på sammenfestede trelemmer. Senere ble disse erstattet av sviller («flyplassplank»).

Allerede i den 18. november i 1943 ble flyplassen utsatt for et bombeangrep fra de allierte. Fire amerikanske bombefly av typen B-24 slapp til sammen 44 bomber over området i forbindelse med et angrep som først og fremst var rettet mot virksomhet ved Kjeller. Rullebanen og luftvernartilleriet til Rygge flyplass ble truffet. 

Flyplassen kom under kontroll av Milorg den 8. mai 1945, men det var tyske soldater der helt til sommeren 1946 da flyplassen ble nedlagt.

### Etter krigen
Flygeskolen benyttet på slutten av 1940-årene anlegget til treningsflyvning. På begynnelsen av 1950-årene ble det opprinnelige grisehuset på gården benyttet som kontor i forbindelse med Flygeskolens befalsutdanning og grunntrening. I 1953 ble Luftkommando Østlandet (LKØ) flyttet hit fra Fornebu og holdt til her til Rygge flystasjon ble åpnet i september 1954. Den opprinnelige flyplassen ble da en integrert del av hovedflystasjonen og fikk da navnet Lille Rygge. En seksjon helikoptre ble for øvrig værende på Lille Rygge helt frem til 1958.

Fra 1960-årene og i flere tiår fremover ble anlegget benyttet av Luftvernartilleriet som mobiliseringslager og vedlikeholdsverksted for våpen og samband frem til den ble lagt ned som militærleir i 2003.

I 2006 ble anlegget solgt til private eiere som i dag driver Lille Rygge Næringspark. Fortsatt eksisterer de fleste av byggene fra krigens dager, blant annet to hangarer, som er gitt vernestatus.

## Referanser


## Litteratur

## Eksterne lenker
*
Fluesmekker

**Fluesmekker** er en innretning for å ta livet av fluer eller andre insekter. 

Tradisjonelt ser den ut som en liten badminton- eller tennisracket, med et lite, flatt og nettmønstra hode festa til et lengre skaft. 

Brukeren betjener fluesmekkeren ved å holde i skaftet, for så ved hjelp av en svingende bevegelse å slå til målet slik at det blir ramma av hodet. Det er som regel enklere å få ønska utfall vha. en fluesmekker når målet sitter i ro på ei fast overflate.

Nettmønsteret på hodet hjelper det til å få ei stor overflate, som gjøre det enklere å treffe målet (som har en tendens til å merke at noe er på ferde og derfor prøver å unnslippe, og som fører til at det ofte er i bevegelse idet en prøver å treffe det), men samtidig minsker luftmotstanden slik at hodet kan få større hastighet. Skaftet er ofte elastisk for å øke svinghastigheten, à la racketer eller golfkøller. Fluesmekkere blir laget både i plast, metall og tre.

I det siste har det også kommet remedier som markedsføres under begrepet «fluesmekker», men som egentlig ikke er det, da de ikke smekker til målet. Dette er batteridrevne, elektriske innretninger som mest ligner på en liten plastracket, og som dreper målet ved at den transformerer opp ei høg elektrisk spenning som lammer og dreper ved direkte kontakt. Disse remediene egner seg lite til å slå med, spesielt mot faste overflater.

## Referanser
Malcolm Cooper

**Malcolm Cooper** (1947–2001) var en britisk sportsskytter og grunnleggeren av firmaet Accuracy International. Fram til i dag (2012) er han den eneste skytteren som har klart å vinne to olympiske gull i øvelsen 50 m rifle, 3 stillinger.

Cooper lærte seg å skyte miniatyrgevær i New Zealand, og gikk på *Westlake Boys High School*, der hans far var stasjonert med Royal Navy. Han begynte med konkurranseskyting i 1970. I 1978 etablerte han sitt eget våpenfirma, Accuracy International. Fremgangen i sportsskytingen var delvis avhengig av hvor godt firmaet gikk, siden han ikke hadde like mange sponsorer som mange konkurrenter fra andre land. Han tok gullmedalje i Sommer-OL 1984 og i Sommer-OL 1988, begge ganger i 50 m rifle, 3 stillinger. I VM i Skövde i 1986 ble han verdensmester i 300 m standardgevær.

## Eksterne lenker
* 
* Malcolm Cooper – Nekrolog på www.telegraph.co.uk
Tulsa internasjonale lufthavn

**Tulsa International Airport** (IATA: **TUL**, ICAO: **KTUL**) er en lufthavn som ligger ca. 8 km nordøst for Tulsa i Oklahoma, USA.  Flyplassen har tre rullebaner.

Tulsa lufthavn er American Airlines' hovedbase for vedlikehold, og den var også en viktig flyplass for testing og produksjon for McDonnell Douglas.

## Ruter og selskaper
### Terminal 1

#### Pir A
* American Airlines (Chicago-O'Hare, Dallas/Fort Worth)
** AmericanConnection flys av Trans States Airlines (St. Louis)
** American Eagle (Chicago-O'Hare, Dallas/Fort Worth)
* Champion Air (Las Vegas) [charter]
* Continental Airlines (Houston-Intercontinental)
** Continental Express flys av ExpressJet Airlines (Houston-Intercontinental, Newark)
* Delta Air Lines
** Delta Connection flys av Atlantic Southeast Airlines (Atlanta, Cincinnati/Northern Kentucky)
** Delta Connection flys av Comair (Atlanta, Cincinnati/Northern Kentucky)
** Delta Connection flys av SkyWest (Salt Lake City)
* Northwest Airlines
** Northwest Airlink flys av Pinnacle Airlines (Detroit, Memphis, Minneapolis/St. Paul)

#### Concourse B
* ExpressJet Airlines (Albuquerque, Austin, Ontario, Sacramento , San Antonio, San Diego) 
* Frontier Airlines
** Frontier Airlines flys av Republic Airlines (Denver) [begins November 30]
** Frontier JetExpress flys av Horizon Air (Denver) [ends November 30]
* Southwest Airlines (Dallas-Love, Houston-Hobby, Kansas City, Las Vegas, Phoenix, St. Louis)
* United Airlines (Denver)
** United Express flys av GoJet Airlines (Chicago-O'Hare, Denver)
** United Express flys av SkyWest (Chicago-O'Hare, Denver)

### Frakt
* DHL
* Federal Express
* United Parcel Service
* United States Postal Service

## Eksterne lenker
*
Final Fantasy X-2

er et konsollrollespill utviklet og utgitt av Square (nå Square Enix) til Sonys PlayStation 2.

Spillet ble publisert i 2003, og er en oppfølger til det bestselgende spillet *[[Final Fantasy X]]* fra 2001. Spillets følger Yuna fra *Final Fantasy X*, og hennes søken etter å løse politiske konflikter i den fiktive verdenen Spira.

## Handling
Handlingen finner sted to år etter Final Fantasy X, og er satt til en fiktiv verden kalt Spira, som består av en stor landmasse delt inn i tre subkontinent, omgitt av små tropiske øyer. Områdene har forskjellig klima, og var i stor grad modellert etter Sørøst-Asia med hensyn til vegetasjon, topografi og arkitektur. Selv om Spira hovedsakelig befolkes av mennesker, bor det også en rekke andre raser der. Blant dem er Al Bhed, en teknologisk avansert under-gruppe av mennesker med særegne grønne øyne og unikt språk.

Spira hadde blitt terrorisert av et gigantisk monster kalt "Sin" i 1 000 år, som hemmet teknologisk fremgang og fanget innbyggerne i en syklus av religiøs askese i håp om å be synd bort. Etter ødeleggelsen av Sin under hendelsene i "Final Fantasy X" begynte en tid med opplysning kjent som "den evige roen" og Yuna, en hovedperson fra forrige spill, blir utropet som High Summoner for sin sentrale rolle i denne kampen.

Men etter hvert grodde forskjellige uenige fraksjoner frem. De tre viktigste spillbare figurene i Final Fantasy X-2 heter Yuna, Rikku, og Paine og alle tre var medlemmer av en gruppe kalt Gullwings. Spillets aller viktigste antagonist kalles for Shuyin. Men voksende uenighet og konflikter mellom alle de forskjellige fraksjonene i Spira forverres av forsvinningen av deres ledere, Baralai, Nooj og Gippal.

## Eksterne lenker

* Offisiell japansk nettide 
* Offisiell nettide i USA
* Offisiell europeisk nettide
* *[http://finalfantasy.wikia.com/wiki/Final_Fantasy_X-2 Final Fantasy X-2]* hos Wikia
Nominasjoner til Nordisk råds litteraturpris fra Færøyene

**Nominasjoner til Nordisk råds litteraturpris fra Færøyene** gjøres siden 1985 av den færøyske forfatterforeningen Rithøvundafelag Føroya.

Sidan 1962 har Nordisk råd årlig delt ut Nordisk råds litteraturpris for et litterært verk skrevet på et av de nordiske språkene. Fra starten i 1962 ble det årlig nominert to bøker fra hver av landene Danmark, Finland, Island, Norge og Sverige. Fra 1985 kan det også nomineres ei bok årlig fra Færøyene, Grønland og det samiske språkområdet når det er aktuelle kandidater.

William Heinesen fra Færøyene vant prisen allerede i 1965, men som nominert fra Danmark.

## Nominasjoner til Nordisk råds litteraturpris fra Færøyene

Vinneren Rói Patursson er uthevet med fet skrift.

## Referanser


## Eksterne lenker
* Nordisk råd
* Rithøvundafelag Føroya
Baccio D’Agnolo

**Baccio D'Agnolo**, født **Bartolomeo Baglioni** (født omkring 1460, død 6. mars 1543), var en florentinsk treskjærer, billedhugger og arkitekt. 

Han var kjent som **Baccio** (en forkortelse for Bartolommeo) og d'Agnolo (sønn av Angelo, farens navn). Han begynte som treskjærer, og mellom 1491 og 1502 utførte han mye av de dekorative utskjæringene i kirken Santa Maria Novella og Palazzo Vecchio i Firenze. Etter å ha opparbeidet seg et rykte som billedhugger, ser det ut til at han begynte å konsentrere seg om arkitektur. Han studerte i Roma, selv om den korrekte dato er usikker; men i begynnelsen av det 16. århundre var han engasjert med arkitekten Simone del Pollaiolo i å gjenopprette Palazzo Vecchio, og i 1506 fikk han i oppdrag å fullføre trommen til kuppelen til kirken Santa Maria del Fiore. Det sistnevnte arbeidet ble allikevel avbrutt på grunn av motvirkende kritikk fra Michelangelo, og den forble ufullført.

Baccio d'Agnolo gjorde også utkast til Villa Borghese og Bartolini-palasset, samt andre store palasser og villaer. Bartolini-palasset var det første huset som ble gitt frontispisekolonner til dørene og vinduene, tidligere begrenset til kirken; han ble latterliggjort av florentinerne for denne nyskapning. Et annet mye beundret arbeide var kampanilen til kirken Santo Spirito. Hans arbeidsverksted var tilholdsstedet til de mest berømte kunstnere på den tiden, Michelangelo, Andrea Sansovino, brødrene Antonio da Sangallo den eldre og Giuliano da Sangallo, og den unge Rafael. Han døde i 1543, og forlot tre sønner, alle arkitekten, der den mest kjente var Giuliano D'Agnolo. 

Giorgio Vasari nevner Baccio i volum IV av hans *Vite*.

## Referanser


## Kilder
*
Credit Suisse

**Credit Suisse** (CS) er en sveitsisk bank med hovedsete i Zürich. Banken ble grunnlagt i 1856 av Alfred Escher (1819 – 1882) under navnet **Schweizerische Kreditanstalt** og har 49&nbsp;700 ansatte fordelt på 550 kontorer i 50 land (2012). Den er notert på børsene i Zürich og New York.

I 1988 kjøpte Schweizerische Kreditanstalt majoriteten av aksjene i The First Boston Corporation, og investeringsdelen av banken gikk deretter under navnet *Credit Suisse First Boston*. I 1993 kjøpte banken Schweizerische Volksbank, og de to bankene ble slått sammen og kalt Credit Suisse i 1996. Credit Suisse overtok også investeringsbanken Donaldson, Lufkin & Jenrette i 2000.

I oktober 2021, ifølge kunngjøringen fra den amerikanske markedsmyndigheten, vil Credit Suisse betale nesten 475 millioner dollar til amerikanske og britiske myndigheter for å avgjøre søksmålene knyttet til to obligasjoner og et lån lansert av etablissementet. Bank på vegne av statseide foretak i Mosambik. Disse transaksjonene har samlet inn over 1 milliard dollar. De ble brukt til å betale bestikkelser, mens de ble presentert for investorer som en måte å finansiere utviklingen av tunfisket i Mosambik.

I 2022 kom banken i økonomiske vanskeligheter. Den sveitsiske regjeringen forhandlet frem en løsning der banken UBS overtar hele Credit Suisse.

## Referanser


## Eksterne lenker
*
2. serierunde i Premier League 2007/08

**2. serierunde i Premier League 2007/08** var en serierunde i engelsk herrefotballs Premier League sesong 2007/2008. Serierunden begynte 14. august med Tottenham Hotspur mot Everton. Runden ble avslutta 15. august med seks kamper. Tre kamper ble utsatt på grunn av Europacup-kvalifisering.

## Kampfakta

----

----

----

----

----

----

----

----

----

----

## Eksterne lenker
* Premier League 2007/08: Terminliste og resultater på altomfotball.no
Dr. Feelgood

***Dr. Feelgood*** er et album med heavy metal bandet Mötley Crue. Albumet ble utgitt 1. september 1989, gikk rett inn på førsteplass på Billboards albumliste og solgte seks millioner eksemplarer bare i USA. Tittellåten «Dr. Feelgood» og «Kickstart My Heart» ble nominert til Grammy. Albumet vant American Music Award i sin kategori. «Dr. Feelgood» brukes også som slang for heroin. «Dr. Feelgood» brukes også om leger med lav terskel for å skrive ut attraktive medikamenter, fra og med Max Jacobson som fikk kallenavnet på 1930-tallet av klienter i underholdningsbransjen i New York.

## Sporliste
#«T.N.T. (Terror 'N Tinseltown)»
#«Dr. Feelgood»
#«Slice Of Your Pie»
#«Rattlesnake Shake»
#«Kickstart My Heart»
#«Without You»
#«Same Ol' Situation»
#«Sticky Sweet»
#«She Goes Down»
#«Don't Go Away Mad (Just Go Away)»
#«Time For Change»

## Referanser


## Eksterne lenker
*
Robert A. Dahl

**Robert Alan Dahl** (1915–2014) var en amerikansk statsviter av norske aner. Han var professor ved Yale University.

## Biografi
Dahl ble født i Inwood, Iowa, men vokste opp i Skagway, Alaska. Hans farfar Iver Pedersen Dal immigrerte til USA i 1865 fra gården Dal Vestre ved Snåsavatnet utenfor Steinkjer. Robert Dahl var klar over sine norske røtter hele livet og besøkte forfedrehjemmet flere ganger.

Dahls trolig mest kjente bok er *Who governs?* fra 1961. Her undersøkte han i detalj de formelle og uformelle maktnettverkene i New Haven, Connecticut, og konkluderte med at det finnes en rekke maktgrupper og makteliter som står i både motstrid og samarbeid med hverandre. Ut fra disse resultatene utviklet Dahl begrepet polyarki, eller *mangemannsvelde*, som betegnelse på de moderne vestlige demokratiene. Gjennom flere bøker har han siden utdypet og problematisert dette begrepet, og blant annet tatt til orde for en kapitalisme der økonomien blir underlagt demokratiske vedtak, delvis basert på erfaringene i Jugoslavia. I boka *After the revolution* tok Dahl også fatt i politikken til systemoverskridende og revolusjonære bevegelser og stilte spørsmålet om hvordan et sosialistisk demokratisk system bør organiseres.

I de senere årene tok Dahls forskning en mer pessimistisk tone. I *How Democratic Is the American Constitution?* fra 2001 foretar Dahl en kritisk gjennomgang av den amerikanske grunnloven, og konkluderer med at den har flere både potensielt og reelt udemokratiske elementer. Særlig viktig er eksistensen av senatet og valgkollegiet, institusjoner Dahl mener ble innført for å forhindre at den virkelige folkemeningen skulle få gjennomslag i politikken. Men også andre sider ved amerikansk grunnlov og politisk tradisjon blir kritisert for å ha demokratiske svakheter sammenlignet med europeiske polyarkier. I sin siste bok, *On Political Equality* fra 2006 binder Dahl sammen tråder fra flere tidligere bøker til å advare mot en utvikling der økt økonomisk og materiell ulikhet fører til økt politisk ulikhet.

Dahl holdt Stein Rokkan-forelesningen i 1984 og mottok i 1995 Johan Skytte-prisen.

## Referanser


## Litteratur
* 
* 
* 

## Eksterne lenker
* Minerva *[http://www.minervanett.no/herr-demokrati/ Herr demokrati] * intervju med Dahl fra 2011
Polyarki

**Polyarki** er et statsvitenskapelig begrep innført av den amerikanske statsviteren Robert A. Dahl i sin analyse av politiske maktforhold i New Haven, Connecticut. Etymologisk betyr ordet *mangemannsvelde*, i motsetning til monarki (enmannsvelde) og oligarki (fåmannsvelde), men også i motsetning til demokrati (folkestyre), som Dahl ser på som en idealtype ingen samfunn noensinne har oppnådd eller vil kunne oppnå. Polyarkiet, mener Dahl, er en mer treffende betegnelse på det som i dagligtalen kalles for et demokrati.

Kjennetegnene på et polyarki er:
* Viktige politiske vedtak fattes av valgte representanter
* Disse representantene velges i hyppige og rettferdige valg
* (Nesten) alle voksne har stemmerett
* (Nesten) alle voksne kan velges til et verv
* Folk kan uttale seg om landets politikk uten å risikere forfølgelser
* Det finnes alternative informasjonskanaler som folk kan benytte seg av og som beskyttes av loven
* Folk har rett til å danne uavhengige organisasjoner med henblikk på å forandre landets politikk
Tommy Bergersen

**Tommy Bergersen** (født 16. oktober 1972 i Mo i Rana) er en norsk fotballtrener og tidligere fotballspiller. Han har vært trener for adeccoligalaget Bryne. Han har spilt for Bossmo, Stålkameratene, Bryne, Lyn, Viking, Bodø/Glimt. I Tippeligaen fikk han 109 kamper og scoret 36 mål. Han spilte i Viking FK i to sesonger,  1995 og 1996, og fikk totalt 72 kamper og 13 mål for klubben. Han spilte også for GIF Sundsvall i Sverige hvor han spilte 44 kamper og scoret tolv. Da Sundsvall rykket ned fra Allsvenskan, dro han til Bryne hvor han etter kort tid måtte legge opp på grunn av skader.

Bergersen ble i januar 2007 trener for Ålgård, høsten 2009 ble han ansatt som trener for Bryne. Høsten 2012 ble han løst fra kontrakten med Bryne FK:

## Referanser


## Eksterne lenker
* 
* 100% Fotball - statistikk
* «Sverige-proff ny Ålgård-trener», Siste.no 
* Spillerprofil i Lyn (1994)
* Den store norske fotballbloggen
Ammerud skole

**Ammerud skole** er en 1&ndash;7 skole (barneskole) i bydel Grorud i Oslo. Skolen åpnet høsten 1967, men ble revet og et nytt bygg stod klart til skolestart 2005. Skolen ligger sentralt på Ammerud.

Skolen reflekterer det internasjonale bydelsområdet Ammerud med sine 535 elever fra mer enn 50 forskjellige nasjoner. Skolen er bygget rundt syv undervisningsbaser med egen idrettshall samt spesialrom som auditorium, matematek, mediatek og forskerrom.

Ammerud skole ligger omkranset av turveier, barnehager og gamle gårdsanlegg. Eldresenteret *Ammerudhjemmet* med eget aktivitetshus og svømmebasseng ligger like ved. Turveiene, med broer og tunneler skjermer barna fra trafikken på Ammerudveien.

Skolens elever sogner til Apalløkka ungdomsskole, beliggende nordvest på Ammerud, ved Lillomarka.

I perioden fra 1984 til 2000 var Ammerud skole en barne- og ungdomsskole. I disse årene var Apalløkka skole nedlagt, men gjenåpnet renovert i 2000. Da tok Apalløkka over trinnene 8–10 fra Ammerud skole.

## Rektorer
* 2022–: Ann Elisabeth Kallevik (fra Svarttjern skole)
* 2021: Jan Ljøner (midlertidig, fra Foss videregående skole)
* 2015–2021: Kiet Minh Dang 
* 2013–2015: Eva Kjøge (fra Møllergata skole)
* 2013: Espen Wannebo (fungerende)
* 2005–2013: Tone Skolbekken Nordstrøm (til Haugenstua skole)
* –2005: Åse Vigdis Degerud (til Korsvoll skole)
* 1967–?: Finn Gundersen

## Ammerud skoles musikkorps
Ammerud skoles musikkorps ble første gang stiftet i 1968, og korpset vokste raskt til nesten 100 musikanter. I 1980-årene merket korpset en markant tilbakegang og i 1992 ble det bestemt å nedlegge korpsdriften. Korpset ble stiftet på nytt 13. desember 1996. Det startet med 23 medlemmer og etter fem år steg antallet til 81. Det er nå et av de største skolekorpsene i Oslo.

## Referanser





## Eksterne lenker
* 
* Korpsets hjemmeside
Helge Aune

**Helge Aune** (født 1973) er en norsk tidligere fotballspiller og trener. 

## Rosenborg
Helge Aune var en rask og sterk midtstopper som kom til  fra . Debuten for Rosenborg fikk han 23. juni 1993 som innbytter i en 6-0 seier over  i tredje runde av NM. I 1994-sesongen fikk han med seg to seriekamper, fem NM-kamper, en Europacup-kamp, og spilte seg også inn på U-21-landslaget.
Da han forlot klubben etter 1994-sesongen hadde han endt opp med totalt ni offisielle kamper for Rosenborg.

## Bodø/Glimt
 hentet Aune inn til 1995-sesongen, tiltenkt en midtstopperplass i et forsvar som hadde slitt med å erstatte Trond Sollied etter 1993-sesongen. Imidlertid mistet Aune hele sin første sesong i klubben med skader. Aune spilte totalt 46 seriekamper for Bodø/Glimt i sine seks sesongene i klubben. Den en gang så lovende midtstopperen slet med skader gjennom hele oppholdet i Bodø/Glimt. Også 1999-sesongen ble spolert grunnet skader. Da han ikke fikk fornyet kontrakten etter 2000-sesongen valgte han i en alder av 27 å gi seg med spill på toppnivå.  

Han var trener for Ålgård i 2004 og 2005.

## Karriereoversikt

## Referanser


## Eksterne lenker
* 
* Helge Aune hos Rosenborg Ballklub
* 100% Fotball, statistikk
Birk Engstrøm

**Birk Engstrøm** (født 24. mars 1950) er en norsk fotballspiller. Han startet i Ålgård, men spilte for det meste for Bryne i øverste divisjon mellom 1976 og 1983, hvor han fikk 138 kamper og tre mål. Han spilte også én kamp for landslaget i 1977.

## Referanser


## Eksterne lenker
* 
* 100% Fotball, statistikk
Nominasjoner til Nordisk råds litteraturpris fra Norge

**Nominasjoner til Nordisk råds litteraturpris fra Norge** gjøres av en jury bestående av tre personer. 

Sidan 1962 har Nordisk råd årlig delt ut **[[Nordisk råds litteraturpris]]** til et litterært verk skrevet på et av de nordiske språkene. Fra starten i 1962 har det årlig blitt nominert to bøker fra hver av landene Danmark, Finland, Island, Norge og Sverige. 

Juryen på tre personer består av Norges to jurymedlemmer, og varamedlem til juryen.

## Nominasjonene fra Norge

Vinnere er uthevet med fet skrift.

## Referanser